Ficrojus (Vakarų Australija)
Ficrojus (angl. Fitzroy River) – upė šiaurės vakarų Australijoje, Vakarų Australijos valstijoje. Prasideda Kimberlio kalnų masyve, Karaliaus Leopoldo kalnuose. Pradžioje teka į pietvakarius sausringomis vietovėmis, vėliau pasuka į šiaurės vakarus. Įteka į Indijos vandenyno Kingo užutėkį netoli Derbio. Svarbiausi intakai: Margaret Riveris, Hanas, Adkokas ir kt. Po liūčių smarkiai patvinsta, sausrų metu nusenka. Ficrojus patvenktas, vanduo naudojamas drėkinimui.